عیرق‌چی یاناشیملارا تپکی گؤستره‌رک، آلمانیا میلی تیمینی بوراخان مسعود اؤزایل، یوآخیم لوو ایله گؤروشمه‌مکده قرارلی.
گئچدییمیز گونلرده لندن‌ده‌کی آرسنال تمرینینه گئدن لوو، گئتمه‌دن اؤنجه تیمه خبر وئردیگینی و آلمان اویون‌چولارلا بیر آرایا گلمک ایستدیگینی بیلدیردی.
لوو، مسعود خاریج بوتون آلمان اویونچولار ایله بیر آرایا گلدیگینی، آنجاق مسعودون بو گؤروشمه‌نی بیلمه‌سینه باخمایاراق قاتیلمادیغینی آچیقلادی.
لوو، "۳-۴ ساعات بویونجا آرسنالین تاسیس‌لرینده‌یدیک آنجاق بونو بیلمه‌سینه باخمایاراق، مسعود گلمه‌دی. اصرارلا بیزله دانیشماق ایستمیر، سببینی بیلمیرم" دئدی.
لوو آیریجا، مسعودلا اوزون ایللر بیرلیک‌ده چالیشدیقلارینی، ان آزین‌دان بیر گئری دؤنوش گؤزلدیگینی بیلدیردی.
آلمانیا مربیسی، مسعودون میللی تیمدن آیریلماسینین آردین‌دان بیر چوخ دفعه اونو آرادیغینی آنجاق جاواب‌ گلمه‌دیگینی سؤیلمیشدی.
مسعود اؤزایل ایسه حاقین‌دا وئریلن اونلارجا آچیقلامایا باخمایاراق، آلمان فوتبالین‌دان هر هانسی بیر شخص ایله دیالوگا گیرمه‌مه‌سی ایله دقت چکدی.
